Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 555

1. Részt vesz a lelki egészséget veszélyeztető társadalmi problémák feltárásában, megoldásában A mentálhigiénés asszisztens legyen képes: — a mai magyar és a helyi társadalom szerkezetéről szerzett ismereteit munkájába beépíteni, — átlátni a szociális és jóléti ellátás rendszerét, — a szociális és mentális problémák rendszerszerű megközelítésére, — elősegíteni az egyén, csoport, közösség problémáinak feltárását, megfogalmazását, — felismerni az egyes társadalmi rétegek tipikus problémáit, — alkalmazni az egyén biológiai, pszichikai és szociális meghatározottságáról, a szocializációról és a reszocializáció folyamatáról szerzett ismereteit, — munkájában alkalmazni a családi szocializáció különleges szerepéről szerzett ismereteit, — értelmezni az érték- és normaképzés szabályait, — felhasználni a csoportjelenségek és a csoportfolyamatok törvényszerűségeit összefoglaló ismereteket, — alkalmazni a társashatás, a társasbefolyás, a két- és többszemélyes kapcsolati viszony- és erőrendszer törvényszerűségeire vonatkozó ismereteket, — felmérni és értékelni az egyén, a család, a csoport, a közösség mentálhigiénés állapotát, — alkalmazni a problémák és szükségletek feltárásához szükséges módszereket, — felismerni a bűnbakképzés és az előítéletesség tüneteit, okait, — felismerni a magatartás és alkalmazkodás zavarait, — észrevenni a viselkedési zavarok és lelki betegségek legfontosabb jeleit, — felismerni, értelmezni a magány lélektani vonatkozásait, 2001/149. szám — felismerni az egyén, a csoport életvitelének sajátosságait, a lelki egészséget veszélyeztető és önkárosító tényezőket, — megtalálni a tevékenységéhez szükséges anyagi, tárgyi és emberi erőforrásokat.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes